L’Ajuntament de Paterna amplia 15 dies més el servici de Bus a la Platja
24/06/2015

# L’Ajuntament de Paterna amplia 15 dies més el servici de Bus a la Platja

[![Bus Playa](/images/noticias/2015/06/Bus-Playa.jpg)](/images/noticias/2015/06/Bus-Playa.jpg)

24.06.2015

Davant de la gran demanda d’usuaris de l’autobús que connecta Paterna amb PortSaplaya, l’alcalde Juan Antonio Sagredo ha decidit avançar del 15 a l’1 de juliol l’inici d’esta ruta

Este estiu, els veïns de Paterna podran disfrutar del servici d’autobús a la platja abans que altres anys. I és que davant de la gran demanda d’esta ruta per part dels ciutadans, l’alcalde Juan Antonio Sagredo ha decidit avançar la seua posada en marxa del 15 de juliol, com estava previst, a l’1 de juliol.

D’esta manera, a partir del dimecres de la setmana que ve i fins al pròxim 28 d’agost, tots aquells paterners i paterneras que desitgen desplaçar-se fins a la platja podran fer-ho utilitzant este mitjà de transport que compta amb una desena de parades repartides per Santa Rita, el carrer Major, la contornada de l’Ajuntament i Campament.

El servici, que començarà cada dia lectiu a les 09:30 des de l’entrada a Paterna per Font del Gerro i tindrà com última eixida les 18:45 hores, cobrirà quatre rutes al llarg del dia amb una duració de 20 minuts per trajecte aproximadament. Els autobusos de tornada des de PortSaplaya a Paterna estaran disponibles des de les 10:02 hores fins a les 19:15 hores.

L’alcalde Juan Antonio Sagredo ha destacat “l’excel•lent acollida que té este servici, any rere any, entre els veïns de Paterna” i ha ressaltat que, des de l’Ajuntament “es va a continuar treballant per a adaptar tot el possible el Transport Municipal de Paterna a les necessitats de mobilitat de la població paternera”.

Així mateix, a més de subratllar la utilitat d’este autobús, Sagredo ha destacat l’ajustat preu de les seues tarifes i els descomptes. En este sentit, ha indicat que el bitllet senzill es manté en 0,85€, el bo 10 normal en 5,60€, el bo 10 per a jubilats en 2,55€, el bo 10 per a discapacitats i famílies nombroses 2,55€ mentres que l’Abonament mensual amb viatges il•limitats costa 23,45€

El “Bus a la Platja” és un servici que es va posar en marxa l’estiu de 2013 i que, des de llavors, no ha parat d’incrementar en nombre d’usuaris fins a aconseguir, en el mes i mig que va estar en funcionament l’any passat, un total de 4.321 viatgers.

![Bus Playa](/images/noticias/2015/06/Linea-Paterna-Playa.jpg)